Anexa la H.C.L. nr. ..../29.12.2025
Programul privind măsurile pentru combaterea sărăciei și excluziunii sociale în  anul 2026, la nivelul Comunei Poiana Mărului

Prin excluziune socială în sensul Legii nr.116/2002 se înţelege ,,poziţia periferică de izolare a indivizilor şi grupurilor cu acces limitat la resursele economice, politice, educaţionale şi comunicaţionale ale colectivităţii, ea se manifestă prin absenţa unui minim de condiţii sociale de viaţă.” Prin persoană marginalizată social se înţelege persoana care beneficiază de venit minim de incluziune sau face parte dintr-o familie beneficiară de venit minim de incluziune în condiţiile Legii nr. 196/2016 privind venitul minim de incluziune şi se află în cel puţin două din următoarele situaţii:
- nu are loc de muncă;
- nu are locuinţă în proprietate sau folosinţă;
- locuieşte în condiţii improprii;
- are unul sau mai mulţi copii în întreţinere;
- este o persoană vârstnică fără susţinători legali;
- este încadrată în categoria persoanelor cu handicap sau invaliditate;
- are în întreţinere o persoană încadrată în categoria persoanelor cu handicap grav, accentuat, ori invaliditate gradul I sau II
- a efectuat o pedeapsă privativă de libertate.
Sistemul naţional de asistenţă socială intervine subsidiar sau, după caz, complementar sistemelor de asigurări sociale şi se compune din:
- sistemul de beneficii de asistenţă socială 
- sistemul de servicii sociale.
Măsurile principale adoptate în cadrul Primăriei Comunei Poiana Mărului pentru prevenirea și combaterea excluziunii sociale sunt următoarele:
· acordarea venitului minim de incluziune;
· identificarea, evaluarea și propunerea acordării de sprijin material și financiar persoanelor aflate în dificultate;
· identificarea, evaluarea și propunerea acordării ajutorului pentru încălzirea locuinței pe perioada sezonului rece, a consumatorilor vulnerabili;
· asigurarea accesului la electricitate a populației defavorizate și electrificarea zonelor locuite izolate;
· facilitarea accesului la școala primară și gimnazială a copiilor defavorizați și scăderea abandonului școlar;
·  facilitarea accesului la asistența de sănătate a persoanelor defavorizate care nu sunt înscrise la medic de familie;
· prevenirea separării copiilor de parinți. 
Măsurile şi acţiunile de asistenţă socială se realizează astfel încât:
Beneficiile de asistenţă socială şi serviciile sociale trebuie să constituie un pachet unitar de măsuri corelate şi complementare;
- serviciile sociale să primeze faţă de beneficiile de asistenţă socială, în cazul în care costul acestora şi impactul asupra beneficiarilor este similar;
- să fie evaluate periodic din punctul de vedere al eficacităţii şi eficienţei lor pentru a fi permanent adaptate şi ajustate la nevoile reale ale beneficiarilor;
- să contribuie la inserţia pe piaţa muncii a beneficiarilor;
- să prevină şi să limiteze orice formă de dependenţă faţă de ajutorul acordat de stat sau de comunitate.
La nivelul Compartimentului de Asistenţă Socială se stabilesc măsuri individuale în vederea prevenirii si combaterii marginalizării sociale a familiilor și persoanelor identificate după cum urmează:
(1) În domeniul administrării şi acordării beneficiilor de asistenţă socială:
a) asigură şi organizează activitatea de primire a solicitărilor privind beneficiile de asistenţă socială;
b) pentru beneficiile de asistenţă socială acordate din bugetul de stat realizează colectarea lunară a cererilor şi transmiterea acestora către agenţiile teritoriale;
c) verifică îndeplinirea condiţiilor legale de acordare a beneficiilor de asistenţă socială, conform procedurilor prevăzute de lege sau, după caz, stabilite prin hotărâre a consiliului local, şi pregătesc documentaţia necesară în vederea stabilirii dreptului la măsurile de asistenţă socială;
d) efectuează sondaje şi anchete sociale pentru depistarea precoce a cazurilor de risc de excluziune socială sau a altor situaţii de necesitate a membrilor comunităţii şi în funcţie de situaţiile constatate, propun măsuri adecvate în vederea sprijinirii acestor persoane;
Principalele obiective vizate pentru prevenirea şi combaterea marginalizării sociale sunt:
1. Protecţia socială a familei, în special a categoriilor vulnerabile şi defavorizate prin acordarea de beneficii și servicii sociale:
Prin Compartimentul de Asistenţă Socială se realizează ca obiective principale:
●  Întocmirea documentației pentru acordarea venitului minim de incluziune conform Legii 196/2016 privind venitul minim de incluziune;
● Acordarea de ajutoare de urgenţă pentru depăşirea situaţiilor de dificultate în care se află persoana sau familia la un moment dat, conform criteriilor aprobate de Consiliul Local. Astfel, prin H.C.L. au fost  aprobate situațiile care motivează acordarea ajutoarelor de urgență, altele decât cele stabilite de art. 85 din Legea nr. 196/2016 privind venitul minim de incluziune după cum urmează:
1. Persoanele care se află în situații de necesitate cauzate de calamități naturale (incendii, inundații, cutremure și furtuni puternice), dovedite cu acte de la instituții sau autorități cu atributii în domeniu (ex. pompieri, SVSU, etc), 
2. Persoanele care suferă de boli grave cu acte medicale de specialitate (documente eliberate de un medic specialist) ce necesită investigații medicale cu carater special, intervenții chirurgicale, procurarea unor dispozitive medicale li se va acorda un ajutor de urgență după cum urmează:
3. În cazul decesului unei persoane:
· fără venituri;
· cu venituri mici 
· fără susținători legali;
· fără locuință sau cadavru neidentificat;
· cu handicap dovedit prin certificat de încadrare în grad de handicap;
4. Acordarea ajutoarelor de urgență și pentru următoarele situații:
· pentru persoanele care împlinesc vârsta de 100 ani 
· pentru cuplurile căsătorite care au împlinit mai mult de 50 ani de căsnicie 
· în cazul în care un angajat al Primăriei comunei Poiana Mărului sau un membru de familie al acestuia se află într-o situație de necesitate privind starea sănătății 
· fostelor cadre didactice cu ocazia pensionării se acordă un ajutor de urgență persoanelor cu distincție militară deosebită 
· pentru olimpicii din localitate privind participarea la competiții sportive, (cu dovezi justificative) 
· pentru persoanele cu handicap care participă la concursuri sportive.
      5. Acordarea de ajutoare de înmormântare în cazul decesului unui membru din familia
beneficiară de ajutor social;
●Ameliorarea condiţiilor de viaţă şi locuire prin:
- aplicarea prevederilor Legii nr. 226/2021 privind stabilirea măsurilor de protecţie socială pentru consumatorul vulnerabil de energie, preluarea, verificarea, întocmirea actelor pentru:
- acordarea ajutoarelor pentru încălzirea locuinței, pentru persoanele/familiile cu venituri mici;
- scutiri la plata impozitelor pe clădiri pentru persoanele încadrate în gradul de handicap grav sau accentuat;
2. Protecţia socială a copilului şi a familiei
Copilul are dreptul la protecţie şi asistenţă în realizarea şi exercitarea deplină a drepturilor lui, în condiţiile legii. Asigurarea creşterii şi dezvoltării copilului se află în responsabilitatea părinţilor.
Răspunderea pentru creşterea şi asigurarea dezvoltării copilului revine în primul rând părinţilor, aceştia având obligaţia de a-şi exercita drepturile şi de a-şi îndeplini obligaţiile faţă de copil ţinând seama cu prioritate de interesul superior al acestuia.
În subsidiar, responsabilitatea revine colectivităţii locale din care fac parte copilul şi
familia sa. Autorităţile administraţiei publice locale au obligaţia de a sprijini părinţii sau, după caz, alt reprezentant legal al copilului în realizarea obligaţiilor ce le revin cu privire la copil, dezvoltând şi asigurând în acest scop servicii diversificate, accesibile şi de calitate, corespunzătoare nevoilor copilului.
Exercitarea drepturilor şi îndeplinirea obligaţiilor părinteşti trebuie să asigure bunăstarea materială şi spirituală a copilului, în special prin îngrijirea şi menţinerea relaţiilor personale cu acesta, prin asigurarea creşterii, educării şi întreţinerii sale.
Părinţii copilului au dreptul să primească asistenţă de specialitate în vederea îngrijirii,
creşterii şi educării acestuia, precum şi să fie informaţi asupra drepturilor şi obligaţiilor lor.
Copilul are dreptul să fie crescut alături de părinţii săi în condiţii care să-i permită
dezvoltarea fizică, mentală, spirituală, morală şi socială. Copilul are dreptul de a beneficia de măsuri de asistenţă socială, în funcţie de situaţia sa personală şi de situaţia socioeconomică a familiei sau a persoanelor în întreţinerea cărora se află.
Pentru realizarea obligaţiilor ce le revin faţă de copil, autorităţile administraţiei publice trebuie să susţină familia prin acordarea de beneficii de asistenţă socială, precum şi prin asigurarea de servicii sociale. Principiul interesului superior al copilului va prevala în toate demersurile şi deciziile care privesc copiii. Măsurile de asistenţă socială pentru familie nu sunt acordate pentru compensarea sarcinilor specifice acesteia, ci ca forme de sprijin destinate, în principal, menţinerii copilului în familie şi depăşirii unei situaţii de dificultate, reconcilierii vieţii de familie cu viaţa profesională, încurajării ocupării pe piaţa muncii.
În acest sens prin Compartimentul de Asistenţă Socială se realizează ca obiective principale:
- Consilierea şi informarea familiilor cu copii în întreţinere asupra drepturilor şi obligaţiilor acestora, asupra drepturilor copilului, asupra serviciilor disponibile pe plan local, asupra instituţiilor speciale de protecție a copilului, etc;
- Evaluarea situației copilului si a familiei acestuia prin efectuarea anchetelor sociale, a fișelor de observație și a fișelor de identificare a riscurilor, a planurilor de servicii, în cadrul unei relaţii de comunicare şi colaborare cu familia şi copilul, pentru a cunoaște dificultăţile întâmpinate de aceştia şi pentru a identifica împreună cu aceştia soluţiile cele mai adecvate, astfel încât copilul să beneficieze de condiţii optime de creştere şi dezvoltare.
- Transmiterea către Direcția Generala de Asistenta Sociala si Protecția Copilului a cererii de instituire a unei masuri de protecție speciala a copilului, numai dacă, după acordarea serviciilor prevăzute in planul de servicii, se constată că menținerea copilului alături de părinții săi nu este posibilă.
- Instrumentarea dosarelor pentru acordarea unor beneficii de asistenţă socială destinate copilului şi familiei sub formă de alocaţii de stat, indemnizaţii, stimulente financiare, ajutoare financiare excepționale şi alte facilităţi de natură financiară, în condiţiile legii;
- Protecția copilului împotriva abuzului, neglijării, exploatării și a oricărei forme de
violență - realizarea de acțiuni de identificare a oricăror forme de abuz, neglijenţă şi exploatare a copilului în vederea protejării lui împotriva oricăror forme de violenţă, inclusiv violenţă sexuală, vătămare sau de abuz fizic sau mintal, de rele tratamente sau de exploatare, de abandon sau neglijenţă;
- Accesul nelimitat al copiilor la educație 
- Prevenirea abandonului şcolar din motive economice, luând măsuri active de acordare a unor beneficii sociale în mediul şcolar, cum sunt: burse școlare, bani de liceu; 
· Monitorizare copiilor cu părinții plecați la muncă în străinătate conform legislației în vigoare;
Protecţia specială a copilului constă în instituirea măsurii plasamentului şi acordarea de servicii sociale destinate îngrijirii şi dezvoltării copilului până la dobândirea capacităţii depline de exerciţiu a acestuia, acompaniate de beneficiile de asistenţă socială prevăzute de lege. Beneficiile de asistenţă socială în bani destinate copilului şi familiei pot fi acordate sub formă de alocaţii, indemnizaţii, stimulente financiare, facilităţi fiscale şi alte facilităţi de natură financiară, în condiţiile legii. 
În acest sens Compartimentul de Asistență Socială întocmește documentația pentru acordarea:
- alocaţiei de stat, indemnizaţiei pentru creşterea copilului, stimulentului de inserţie,
alte alocaţii familiale şi indemnizaţii;
 	 - acordarea de beneficii sociale familiilor aflate în situaţii de risc;
3. Asistența socială a persoanelor cu dizabilități
Promovarea şi respectarea drepturilor persoanelor cu dizabilităţi reprezintă o obligaţie
pentru autorităţile statului, pentru toate persoanele juridice de drept public şi privat, precum şi pentru toţi cetăţenii din România. Statul, prin autorităţile administraţiei publice centrale şi locale, are obligaţia de a asigura măsurile specifice de protecţie şi de asistenţă socială, în conformitate cu nevoile particulare ale persoanelor cu dizabilităţi, precum şi în funcţie de situaţia familială şi socio-economică a acestora.  
În baza principiului asigurării de oportunităţi egale, autorităţile publice competente au
obligaţia să asigure toate măsurile necesare destinate persoanelor cu dizabilităţi în scopul:
a) accesului nemijlocit şi neîngrădit la educaţie, sănătate, ocupare, justiţie, precum şi la toate tipurile de servicii publice de interes general şi servicii sociale;
b) facilitării participării active la viaţa comunităţii din care face parte persoana şi a
societăţii în general.
Persoanele cu dizabilităţi, în funcţie de nivelul deficienţei, gradul de afectare a funcţiilor şi a structurilor organismului, factorii de mediu şi personali, incapacitatea manifestată se încadrează în grade de dizabilitate, reglementate prin legi speciale.
În funcţie de gradul de dizabilitate, precum şi, după caz, de dificultăţile familiale şi socio economice, persoanele cu dizabilităţi beneficiază de alocaţii, indemnizaţii şi facilităţi, precum şi de alte forme de sprijin financiar şi în natură.
Persoanele cu dizabilităţi beneficiază de o alocaţie lunară în scopul susţinerii necesităţilor zilnice de viaţă, precum şi de o indemnizaţie de îngrijire în vederea asigurării îngrijirii personale, acordate în funcţie de gradul de dizabilitate şi în condiţiile stabilite prin legile speciale. Persoana cu handicap grav are dreptul, în baza evaluării sociopsihomedicale, la un asistent personal.
Părinţii sau reprezentanţii legali ai copilului cu handicap grav, adulţii cu handicap grav ori reprezentanţii legali ai acestora, cu excepţia celor cu handicap vizual grav, pot opta între asistent personal şi primirea unei indemnizaţii lunare. În acest sens din bugetul de stat și din bugetul local se alocă anual sumele necesare pentru salarizarea asistenților personali sau pentru plata indemnizației de însoțitor.
Totodată pe perioada absenței temporare a asistentului personal se alocă persoanei cu handicap grav o indemnizație în cuantum egal cu salariul net al asistentului social debutant cu studii medii din unităţile de asistenţă socială din sectorul bugetar.
Persoanele cu handicap grav beneficiază de:
- beneficiază de aceste prevederi şi familia sau reprezentantul legal pe perioada în care are în îngrijire un copil ori un adult cu handicap grav.
- scutirea de la plata impozitului pe clădiri, impozitul pe teren şi taxa pentru eliberarea unei autorizaţii pentru desfăşurarea unei activităţi economice nu se datorează de către persoanele cu handicap grav sau accentuat şi de persoanele încadrate în gradul I de invaliditate.
- acordare de bilete gratuite pentru transport cu mijloacele de transport în comun pentru persoanele cu handicap grav și accentuat transportabili, însoţitorii persoanelor cu handicap grav în prezenţa acestora, însoţitorii copiilor cu handicap accentuat în prezenţa acestora, însoțitorii adulților cu handicap auditiv și mintal accentuat, asistenţii personali ai persoanelor cu handicap grav, asistenţii personali profesionişti ai persoanelor cu handicap grav sau accentuat
4. Protecţia şi asistenţa persoanelor vârstnice
Persoanele vârstnice reprezintă o categorie de populaţie vulnerabilă cu nevoi particulare, datorită limitărilor fiziologice şi fragilităţii caracteristice fenomenului de îmbătrânire. Sunt considerate persoane vârstnice, în sensul Legii nr.17/2000 privind asistența socială a persoanelor vârstnice, republicată, cu modificările și completările ulterioare, persoanele care au împlinit vârsta de pensionare stabilită de lege.
	Persoanele vârstnice au dreptul la asistenţă socială, în raport cu situaţia socio-medicală şi cu resursele economice de care dispun.
Persoanele vârstnice, în funcţie de situaţiile personale de natură socio-economică, medicală şi fiziologică, beneficiază de măsuri de asistenţă socială, în completarea prestaţiilor de asigurări sociale pentru acoperirea riscurilor de bătrâneţe şi de sănătate.
Combaterea riscului de excluziune socială şi creşterea calităţii vieţii persoanelor vârstnice reprezintă unul dintre obiectivele primordiale la nivel local.
În conformitate cu art.97, alin.2 din Legea asistenței sociale nr.292/2011, cu modificările și completările ulterioare: “Autorităţile administraţiei publice locale au obligaţia de a asigura serviciile de îngrijire personală acordate la domiciliu sau în centre rezidenţiale pentru persoanele vârstnice dependente singure ori a căror familie nu poate să le asigure îngrijirea”.
Propuneri : Angajarea unui asistent medical comunitar pentru a asigura persoanelor vârstnice sprijin în tratament și nevoi la domiciliu.
Întocmit, 
Consilier Vasilica Neculoiu
7

